Sundhedsmæssige effekter af ozon

I et stort antal kontrollerede forsøg har man udsat hvilende og fysisk aktive forsøgspersoner for ozonniveauer i intervallet fra 160 - 1.000 mg/m3. Fra disse forsøg er der rapporteret symptomer som hoste, tørhed i halsen, spændinger og smerter i brystet, øget slimproduktion, træthed, utilpashed, hovedpine og kvalme.

Der er også fundet en sammenhæng mellem forhøjede ozonniveauer og påvirkning af luftvejene. Dette er registreret som en øget forekomst af luftvejsgener, nedsat lungefunktion, et øget antal hospitalsindlæggelser som følge af luftvejslidelser og i enkelte undersøgelser øget dødelighed.

WHO angiver, at en øgning i 8-times ozonniveauet på 25 mg/m3 vil være forbundet med en 6-procent stigning i luftvejssymptomer i befolkningen og en 5-procent stigning i hospitalsindlæggelser som følge af luftvejslidelser.

Kilde: Miljøministeriets og Sundhedsstyrelsens arbejdsgruppe om udendørs luftforurening